
Referat af generalforsamling d. 23. maj 2024 i Vesterled Grundejerforening, 2700 Herlev.

3. Formandens beretning
a. Oprydning efter forurening i Vesterled Sø ved Svend Aage Eeg
4. Forelæggelse af regnskab
5. Indkomne forslag
6. Valg af bestyrelse
7. Valg af revisor
8. Eventuelt

1. Indsamling af fuldmagter
Der blev indsamlet 14 fuldmagter, der alle blev fundet gyldige.
2. Valg af dirigent samt valg af referent
Niels Bo Nielsen blev valgt til dirigent.
Betina Brandt Andersen blev valgt til referent.
Dirigenten konstaterede, at generalforsamlingen var indkaldt rettidigt og at dagsordenen opfyldte retningslinjer i foreningens vedtægter.
3. Formandens beretning
Formanden fortalte om året der er gået
· To træer ved søen skal hhv. fældes og beskæres.
· Bestyrelsen har på foreningens vegne givet input til planerne for Ring 4 udvidelse.
· Formand og Svend Aage Eeg deltog i det årlige møde med borgmesteren, hvor borgmesteren fortalte om planer for Herlev kommune bl.a. at kommunen bygger i Herlev Syd. Herlev kommunes befolkning består af en stor del ældre, og der er brug for at få flere unge mennesker til kommunen. Kommunen planlægger derfor at få indbyggertallet op på ca. 35.000.
· Foreningens forsikring er ikke længere tidssvarende. Bestyrelsen kigger ind i en ny mere opdateret forsikring.
· Der bliver indført grundskyld for fællesarealer. Den forventes indfaset i løbet af 2025. Det får ingen betydning for foreningen i 2024, men kontingentstigning må forventes i 2025 eller 2026.
Der var ingen kommentarer til beretningen og denne blev godkendt.
Beretningen (Power Point slides) vil blive lagt på foreningens hjemmeside: www.vesterled.net.



3A. Oprydning efter forurening i Vesterled Sø ved Svend Aage Eeg
· Svend Aage Eeg orienterede om Vesterled Sø og forureningen af denne, herunder resume af Bech Bruuns rapport bestilt af Herlev Kommune.
· Vesterlev grundejerforening har forlangt et påbud om oprensning af søen. Dette er meddelt til Miljøstyrelsen samt Furesø og Herlev kommune.
· Miljøstyrelsen er i gang med sagsbehandling.
Der var stor anerkendelse og opbakning til Svend Aages for hans omfattende arbejde med sø-forureningen.
Der blev spurgt til om Svend Aage vil dele kommunikationssporet med resten af foreningen inkl. opsummering på forløbet. Svend Aage fortalte, at omfanget af dokumenter er meget stort – og at han, når hele forløbet er færdigt, vil dele relevant kommunikation og resume.
Der blev der ud over opfordret til at søge strategisk sparring med f.eks. Danmarks Naturforening eller andre organisationer, som har advokater tilknyttet, der kan hjælpe med tilgang til forløbet. 
Det blev også nævnt, at der kunne være en mulig sparring i Albertslund i form af Peter Pagh, professor i miljø-ret.
3B. Status på fjernvarmeplaner
Lene gav en opdatering på planerne for fjernvarme for Herlev.
Fase 1 kører nu – den dækker primært Herlev Syd.
Fase 2 – Herlev Nord forventes på nuværende tidspunkt at starte op i 2026.
Kommentar: Stig uddybede, at på mødet med borgmesteren var det blevet oplyst, at udrulningen var blevet forsinket, og at fjernvarmen for vores område forventedes senere færdig end først planlagt – at den først forventes klar til os i 2029.
4. Forelæggelse af regnskab
Regnskabet for 2024 var blevet sendt ud inden generalforsamlingen.
Regnskabet blev godkendt.
Angående forurening: Der blev spurgt til evt. advokatbistand. Svend Aage har kontakt til Lundgren og det forventes at blive dem, som skal repræsentere foreningen ved en forhåbentlig fri proces.
5. Indkomne forslag
Forslag 1: Omhandlede at genetablere området som park.
Forslag 2: Omhandlede at få flere blomsterbede.
Forslagene kunne inden mødet læses på foreningens hjemmeside: www.vesterled.net.
Svend Aage og Morten, forslagsstillere, gav en kort opsummering af forslagene.
Herefter blev der stemt om forslagene og stemmerne fordelte sig som følger:
Forslag 1: 21 stemmer for – 27 stemmer imod.
Forslag 2, område 1: 28 stemmer for – 20 stemmer imod.
Forslag 2, område 2: 27 stemmer for – 21 stemmer imod.
Forslag 3, område 3: 22 stemmer for – 26 stemmer imod.
Det blev således vedtaget, at der kan etableres blomsterbede i område 1 og 2 jf. forslag 2.
Ansvaret for blomsterbedene blev vendt. Bestyrelsen vil i sidste ende være ansvarlig for områderne. Således vil bestyrelsen have bemyndigelse til at beslutte, at et område skal reduceres i størrelse eller helt fjernes, hvis det vurderes nødvendigt (f.eks. hvis området ikke vedligeholdes eller hvis det breder sig). Dette skal selvfølgelig ske i samarbejde og konstruktiv dialog med involverede parter.
Note (efter mødet): Som følge af ovenstående vil bestyrelsen deltage i udpegning og opmåling af de nye områder.
6. Valg af bestyrelse
Kasserer, 2 repræsentanter samt 2 suppleanter var på valg.
Følgende blev valgt/genvalgt:
Kasserer: Lars Eriksen, Åfaldet 14 blev genvalgt.
Repræsentant: Niels Bo Nielsen, Åfaldet 48 blev genvalgt.
Repræsentant: Christian F. Risager Åfaldet 22 blev valgt og erstatter Betina Brandt Andersen Åfaldet 22.
Suppleant: Matthias Buch-Kromann, Kringholmen 6 blev valgt.
Suppleant: Ole Simonsen, Åfaldet 32 blev valgt.
7. Valg af revisor
Revisorer var på valg.
Finn Jensen, Åfaldet 30 blev genvalgt
Martin Kleis, Åfaldet 18, blev genvalgt
Revisorsuppleant, Lene Lundegaard, Åfaldet 16 blev genvalgt
8. Eventuelt
Valg af Sankt Hans udvalg: Ingen meldte sig på mødet. Det er muligt at melde sig efter generalforsamlingen, så bestyrelsen lægger det på FaceBook og foreningens hjemmeside.
Valg af fastelavnsudvalg: Ingen meldte sig på mødet. Det er muligt at melde sig efter generalforsamlingen, så bestyrelsen lægger det på FaceBook og foreningens hjemmeside.
Der blev opfordret til, at bestyrelsen begynder at overveje forslag til fordelingsnøgle for, hvordan kommende grundskyld skal betales for grundejerne.
Mødet blev afsluttet af dirigenten med tak for deltagelse.

